open-index/open-wikipedia-markdown huggingface dataset:
Ազադեհ Սամադի

**Ազադեհ Սամադի** (, ) իրանցի դերասանուհի է։ Նա ստացել է տարբեր պարգևներ, այդ թվում՝ Ֆաջր կինոփառատոնի պատվավոր դիպլոմ, ինչպես նաև առաջադրվել է Հաֆեզ մրցանակի և Բյուրեղյա Սիմորղի համար։

## Վաղ տարիներ
Ազադեհ Սամադին ծնվել է 1979 թվականի սեպտեմբերի 8-ին Լահիջանում։ Սոորե համալսարանում թատերական ուսումնառությունը ավարտելուց հետո, նա անցել է դերասանության դասընթացներ (Պարվիզ Պարաստոիի ղեկավարությամբ)։ Խաղացել է «Բեհիր և Շաքար» թատերական ներկայացումում և ժամանականց ընտրվել է «Անվերջ ճանապարհ» հեռուստաշարում՝ Հոմայուն Ասադիյանի կողմից ղեկավարված։ Նա նաև խաղացել է «35 մետր ջրի մակարդակ» և «Կապույտ ատամներ» կարճամետրաժ ֆիլմերում, որոնք ղեկավարել է Հուման Սեյեդը, ինչպես նաև՝ «Ոչ ոք ոչ ոքի հետ չի խոսում» ֆիլմում։

2006 թվականին Ազադեհ Սամադին ամուսնացել է Հուման Սեյեդիի հետ։ Սակայն այս ամուսնությունը վերջ գտավ 2013 թվականին։ Ազադեհ Սամադին այն արվեստագետներից էր, ովքեր աջակցում էին Միր Հոսեյն Մուսավիին 2009 թվականի նախագահական ընտրություններում։

Սամադին հյուրընկալել է Զաբիվակա ծրագիրը, որը հեռարձակվել է Այովայի ինտերնետ ցանցում 2018 թվականի Ռուսաստանի աշխարհի առաջնությունը։ Բեհրանգ Ալավին, որպես նրա փոխարինող, ստանձնել է այս ծրագրի իրականացումը։ Ծրագրին մոտ գործակալների համաձայն, չնայած Ազադեհ Սամադին պետք է լիներ այս ծրագրի հաղորդավար, Ռադիոյի և Հեռուստատեսության կողմից հայտարարվել էր այլ բան։ Արդյունքում որոշվել է նրան փոխարինել։

## Ազադեհ Սամադիի անձնական կյանքը
Իրանցի դերասանուհի Ազադե Սամադին ամուսնացել է իր գործընկեր Հուման Սեյեդիի հետ՝ Ռահե Բի Պայան (Անվերջ ճանապարհ) հեռուստասերիալում համագործակցելուց հետո։ Սակայն մի քանի տարի համատեղ ամուսնությունից հետո ամուսնությունն ավարտվել է ամուսնալուծությամբ։

## Ֆիլմագրություն
### Ֆիլմ

### Վեբ

### Հեռուստատեսություն
* Divar be Divar - 2016 թվական
* Tehran's roof - 2015 թվական
* one among all - 2009 թվական
* Gawsandogh - 2008 թվական
* Rahe Bipayan - 2007 թվական

## Թատրոն
Սամադին հանդես է եկել Իսլանդիայում (պիես) գրվել է Նիկոլաս Բիլոնի կողմից։

* *Իսլանդիա*
* *Ոչ մի հանդիսատես*
* *Ձյան հինգ վայրկյան*
* Առանց կաթի և շաքարի (Համիդ Ամջադ)
* Սահմանադրական տիկին (Հոսեյն Կիանի)
* Ծովային ճամփորդներ (Մոհամմադ Աղբաթի)
* Կասեցված գլխի անավարտ պատմությունը (Հուման Սեյեդի)
* Ի վերջո, ում կյանքն է սա? (Աշկան Խելինեջադ)
* Փոքրիկ թարթում (Ահմադ Սոլեյմանի)
* P2 ներկայացում (Մորտեզա Միրմոնտաժեմի)
* Անձրևոտ քաղաքի մեղեդի (Հադի Մարզբան)
* Ցույց տալ բնական լեզուն (Ռասուլ Կահանի)
* Կիսագիշերի գիշերվա երազ-ներկայացում (Մուստաֆա Կուշկի)
* Ձյան հինգ վայրկյան (Մորտեզա Միր Մոնտաժեմի)
* Իսլանդիա (Այդա Կիխաեի)
* Սիրո նամակներ Միջին Արևելքից (Կիոմարս Մորադի)

* Առանց հանդիսատեսի (Ալի Սարաբի)

## Պարգևներ և անվանակարգեր

## Ծանոթագրություններ

## Արտաքին հղումներ

* 
* 
* Azadeh Samadi on Instagram

Կատեգորիա:Ապրող անձինք
Կատեգորիա:Իրանցի դերասաններ
Կատեգորիա:Իրանցի դերասանուհիներ
Թագուհու մերժված գամբիտ

**Թագուհու մերժված գամբիտ,** շախմատային սկզբնախաղ, հանդիսանում է Թագուհու գամբիտի տարբերակը, որում սևերը չեն ընդունում 2․c4 զինվորի զոհաբերությունը։ Դրա փոխարեն սևերը զարգացնում են իրենց ֆիգուրներ Այս պաշտպանությունը 20-րդ դարի սկզբին եղել է ամենահայտնի սկզնախաղերից մեկը։ Սկզբնախաղը սկսվում է **1․d4, d5**
**2․c2֊c4, e7֊e6** քայլերով։

## Հիմնական տարբերակներ
### 2. …e7-е6
Դասական շարունակություն, որն ունի բազմաթիվ  տարբերակներ։
* **3. Ձg1-f3 Ձg8-f6 4. Փc1-g5 Փf8-b4+** ֊Վիեննական տարբերակ
* **3. Ձb1-c3**
** **3. …a7-a6** ֊Յանովսկու տարբերակ
** **3. …c7-с5** ֊Տառաշի պաշտպանություն
** **3. …Փf8-e7** ֊Պետրոսյան֊Խարուկեզ տարբերակ
** **3. …Ձg8-f6**
*** **4. Փc1-f4** ֊ Գարվիցի գրոհ
*** **4. c4:d5 e6:d5** ֊ փոխանակման տարբերակ
*** **4. Ձg1-f3**
**** **4. …Փf8-b4** ֊Ռոգոզինայի պաշտպանություն
**** **4. …c7-c5** ֊Տառաշի պաշտպանության բարելավված տարբերակ 
*** **4. Փc1-g5**
**** **4. …c7-c5 5. c4:d5**
***** **5. …c5:d4** ֊ Հոլանդական գամբիտ
***** **5. …Фd8-b6** ֊Պերուական գամբիտ
**** **4. …Ձb8-d7 5. e2-e3**
***** **5. …Փf8-b4** ֊Վեստֆալյան տարբերակ
***** **5. …c7-c6 6. Ձg1-f3 Фd8-a5** ֊Քեմբրիջ֊Սփրինգսի պաշտպանություն
**** **4. …Փf8-e7 5. e2-e3 0֊0 6. Ձg1-f3**
***** **6. …Ձb8-d7** ֊օրթոդոքս պաշտպանություն
***** **6. …h7-h6 7. Փg5-h4**
****** **7. …Ձf6-e4** ֊Լասկերի պաշտպանություն
****** **7. …b7-b6** ֊Տարտակովեր-Մակոգոնով֊Բոնդարևսկի համակարգ
**2. …c7-c6**

Մեկ այլ հանրաճանաչ շարունակություն, որն իր մեջ ներառում է մի շարք համակարգեր, որոնց զարգացման գործում նշանակալի ներդրում են ունեցել ռուս, խորհրդային և չեխ շախմատիստները։ Սկզբնախաղը կոչվում է  Սլավոնական պաշտպանություն։
### Այլ տարբերակներ
* **2. …Ձg8-f6** ֊ Մարշալի պաշտպանություն
* **2. …Ձb8-с6** ֊ Չիգորինի պաշտպանություն
* **2. …Cc8-f5** ֊Գրաուի տարբերակ
* **2. …c7-с5** ֊Սիմետրիկ համակարգ
* **2. …e7-е5** ֊Ալբինի հակագամբիտ
Վիճակագրության համաձայն, այս տարբերակները ավելի քիչ են տարածված: Այս տարբերակներն ընտրելիս սպիտակները զարգացնում են իրենց   խաղաքարերը կամ խաղաքարերով հակագրոհում կենտրոն։

## Գրականություն
*Ферзевый гамбит отказанный // Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 422—424. — 621 с. — 100 000 экз. — ISBN 5-85270-005-3.
*Нейштадт Я. И. Отказанный ферзевый гамбит. — М.: Физкультура и спорт, 1967. — 328 с.
*Карпов, А. Е., Калиниченко Н. М. Учитесь играть ферзевый гамбит. — М.: Russian CHESS House, 2014. — 395 с. — ISBN 978-5-94693-344-5.
*
*
*
*
*

## Ծանոթագրություններ

## Արտաքին հղումներ
*Секреты отказанного ферзевого гамбита

Կատեգորիա:Շախմատային եզրույթներ
Կատեգորիա:Շախմատային սկզբնախաղեր
Արամ Օստադյան-Բինայ

**Արամ Օստադյան-Բինայ** (, ), իրանական ծագմամբ դանիացի սոցիալական ձեռնարկատեր և «The Soulfuls» ընկերության հիմնադիրը։

## Վաղ կյանք
Ծնվել է 1985 թվականին՝ Իրանի մայրաքաղաք Թեհրանում։ Ընտանիքը ներգաղթել է Դանիա, երբ նա դեռահաս է եղել, իսկ ավելի ուշ բնակություն է հաստատել Կոպենհագենում։

## Կարիերա
Կարիերան սկսել է նորաձևության ոլորտում, այնուհետև անցում է կատարել հրատարակչական և մեդիա արդյունաբերություն, որտեղ հետագայում դարձել է թվային խմբագիր՝ Aller Media-ի միայն թվային և միջազգային ուղղվածություն ունեցող առաջին հրատարակության համար։

2018 թվականին հիմնադրել է «The Soulfuls» կազմակերպությունը և համայնքը, որն աշխատում է ստեղծագործական արդյունաբերության և ձեռներեցության ոլորտում ցանկացած ծագման կանանց հաջորդ սերնդին հզորացնելու համար։

2022 թվականի սեպտեմբերի 16-ին ELLE ամսագրի կողմից ստացել է «Տարվա ձայն» մրցանակը, հենց այդ նույն օրը ոստիկանական կալանքի տակ Իրանում մահացել է Մահսա Ջինա Ամինին՝ առաջացնելով Woman Life Freedom շարժումը։ Անտեղյակ լինելով Մահսա Ջինա Ամինիի մահվան վերաբերյալ՝ Օստադյան-Բինային ընդունելության ժամանակ ելույթ է ունեցել բեմում՝ կրելով Իրանի կանանց ազատության համար պայքարը խորհրդանշող զգեստ։ Սահմանափակ թողարկված զգեստը ստեղծել են Ամիր Թաղին, Նազանին Բոնիադին և Միլադ Ահմադին, իսկ նախկինում այդ զգեստը կրել են Ֆարահ Փահլավին (Իրանի նախկին թագուհի), Շոհրե Աղդաշլուն (դերասանուհի) և Մասիհ Ալինեջադը (լրագրող և ակտիվիստ)։ Ելույթում Արամն ասել է՝ «Ես երազում եմ այն օրվա մասին, երբ յուրաքանչյուր կին Դանիայում և նրա սահմաններից դուրս, անկախ մաշկի գույնից, չափից, տարիքից կամ սեռական կողմնորոշումից և հավատքից կկարողնա արտահայտվել և հագնվել այնպես, ինչպես ուզում է»։ 2022 թվականի աշնանը Woman Life Freedom շարժման զարգացման ժամանակ՝ Օստադյան-Բինայը կազմակերպել է արվեստի ցուցահանդեսներ Կոպենհագենում և Միլանում, որտեղ ցուցադրել է Իրանում կանանց ստեղծած արվեստը՝ կապված համաշխարհային շարժման հետ։ Օստադյան-Բինայը լրատվամիջոցներում հանդես է եկել որպես փորձագետ և սյունակագիր՝ «Կանանց կյանքի ազատություն» շարժման վերաբերյալ։

## Անձնական կյանք
Արամ Օստադյան-Բինայն ամուսնացած է Նավիդ Օստադյան-Բինայի հետ։ Նրանք ունեն երկու որդի։

Նա վարժ տիրապետում է պարսկերեն, դանիերեն և անգլերեն լեզուներին։

## Ծանոթագրություններ

 
Կատեգորիա:Դանիացի գործարարներ
Կատեգորիա:Իրանցի իրավապաշտպաններ
Կատեգորիա:Կին իրավապաշտպաններ
Սոհրաբ Ռահիմի

**Սոհրաբ Ռահիմի** (, ), իրանցի բանաստեղծ։

## Կյանք և գործունեություն
Սոհրաբ Ռահիմին ծնվել է 1962 թվականի դեկտեմբերի 20-ին Իրանի Շահրե Քորդ քաղաքում։ Նա գրել է հինգ գիրք պարսկերեն և երկու գիրք շվեդերեն։ Թարգմանել է նաև պարսկական պոեզիա։

Իրանից հեռանալուց հետո Ռահիմին բնակություն է հաստատել Մալմյոյում (Շվեդիա)։ 1989 թվականից համագործակցել է իրանական և շվեդական հրատարակչությունների հետ։ 1996-1998 թվականներին եղել է «Ասար» պոեզիայի ամսագրի գլխավոր խմբագիրը։ Կյանքի վերջին չորս տարիներին զբաղվել է գրաքննադատությամբ՝ համագործակցելով շվեդական հրատարակությունների հետ։ Նրա ստեղծագործությունները թարգմանվել են շվեդերեն, անգլերեն, ֆրանսերեն, գերմաներեն, իսպաներեն, ուկրաիներեն, չինարեն, թուրքերեն, դանիերեն, ռուսերեն և այլ լեզուներով։
2013 թվականին Սոհրաբ Ռահիմին արժանացել է Նիկոլայ Գոգոլի անվան «Տրիումֆ» միջազգային գրական մրցանակին։

Ռահիմիի մարմինը հայտնաբերվել է այրված մեքենայի մեջ Մալմյոյի մոտ 2016 թվականի փետրվարի 11-ին։ Նա 53 տարեկան էր։ Ամուսնացած էր բանաստեղծուհի Ազիտա Ղահրեմանի հետ։

## Գրքեր
* Երազների տունը (պարսկերեն), 1995
* Ժամանակի փտած սերմերը (պարսկերեն), 1996
* Սպիտակ բալասան (պարսկերեն և շվեդերեն), 2000
* Նամակ քեզ (պարսկերեն), 2006
* Մելանխոլիայի երկրաչափական գծանկարը, (պոեզիա պարսկերեն), 2011
* Պատերազմի գրադարանավարը (վեպ, շվեդերեն), 2011
* Անխուսափելի ճանապարհորդություն (պոեզիա, շվեդերեն), 2012
* Ձանձրալի եղանակներ (պոեզիա, պարսկերեն), 2012

## Ծանոթագրություններ

## Արտաքին հղումներ
*Սոհրաբ Ռահիմի
* http://sverigesradio.se/sida/avsnitt/679978?programid=767, P1 Kultur Reportage. Sveriges Radio, 2016

 
Կատեգորիա:Իրանցի բանաստեղծներ
Կատեգորիա:Իրանցի թարգմանիչներ
Coty

**Coty,** կոսմետիկ արտադրանքի և օծանելիքի ֆրանս-ամերիկյան արտադրող:

## Պատմություն
Ընկերությունը հիմնադրել է պարֆյումեր Ֆրանսուա Կոտին: 1904 թվականին ստեղծել է առաջին *La Rose Jacqueminot* օծանելիքը՝ հիմնված ծաղիկների եթերայուղերի վրա։ 1908 թվականին գործարան է բացել Փարիզի արվարձանում, որտեղ սկսել է օծանելիքի, իսկ ավելի ուշ՝ դիմափոշու և այլ կոսմետիկայի արտադրությունը։ Ձեռնարկության հաջողությանը նպաստել է այն փաստը, որ արտադրանքը վաճառվում էր լայն գնային միջակայքում, ամենաթանկ օծանելիքի համար սրվակները պատրաստում էր Ռենե Լալիկը։ 1910 թվականին մասնաճյուղ է բացվել Լոնդոնում, իսկ երկու տարի անց՝ Նյու Յորքում։ ԱՄՆ ներմուծման բարձր տուրքերից խուսափելու համար 1922 թվականին Նյու Յորքում գրանցել է *Coty, Inc.* ընկերությունը և Մանհեթենում գործարան է բացել: 1925 թվականին ընկերության բաժնետոմսերը տեղաբաշխվել են Նյու Յորքի ֆոնդային բորսայում, այդ ժամանակ հասույթը շատ ավելի մեծ էր, քան ֆրանսիական ընկերության շրջանառությունը։ 1929 թվականին հասույթի առավելագույն չափը 50 միլիոն դոլար է, մեծ դեպրեսիան խարխլել է ընկերության դիրքը, նույնիսկ 1960-ականների սկզբին հասույթը կազմել է այդ գումարի միայն կեսը։

1963 թվականին *Coty*-ն 26 միլիոն դոլարով գնել է *Pfizer* դեղագործական ընկերությունը: Նոր սեփականատերերի ներդրումները թույլ են տվել ընդլայնել տեսականին։ 1990-ականների սկզբին հասույթը գերազանցել է 100 միլիոն դոլարը, ընկերությունը զբաղեցրել է առաջին տեղը ինչպես կանանց, այնպես էլ տղամարդկանց օծանելիքների մեջ, ինչպես նաև ուժեղ դիրքեր է ունեցել կոսմետիկայի շուկայում։

1992 թվականին ընկերությունը գնել են գերմանական *Benckiser* խումբը (հետագայում դարձել է *Reckitt Benckiser*): Նույն թվականին *Benckiser*-ը գնել է մեկ այլ օծանելիքի ընկերություն՝ *Quintessence Inc.*, որը հիմնված էր Չիկագոյում, 1993 թվականին այն միացել է Coty-ին: 1996 թվականին *Coty*-ին միացվել է մեկ այլ ընկերության՝ Lancaster Group-ը, որն ուներ այնպիսի ապրանքանիշեր, ինչպիսիք են *Isabella Rossellini*, *Davidoff*, *Jil Sander* և *VivienneWestwood։* Սա մեծացրել է *Coty*-ի շրջանառությունը մինչև 1,5 միլիարդ դոլար և դարձրել է օծանելիքի շուկայի անվերապահ առաջատարը։

2005 թվականին *Coty*-ն ձեռք է բերել Unilever օծանելիքի բիզնեսը։ Հետագա տարիներին ընկերությունը շարունակել է տարբեր մրցակցող ընկերությունների ձեռքբերումները։

2013 թվականին *Coty*-ն կրկին դարձել է հանրային ընկերություն, բաժնետոմսերի տեղաբաշխումը բերել է մոտ 1 միլիարդ դոլար։

## Գործունեություն
Ընկերությանը պատկանում են մեծ թվով ապրանքանիշեր, մասնավորապես՝

* սպառողական կոսմետիկա՝ Adidas, Beckham, Biocolor, Bozzano, Bourjois, Bruno Banani, CoverGirl, Jovan, Mexx, Monange, Nautica, Paixao, Rimmel, Risque, Sally Hansen, 007 James Bond.
* հեղինակավոր կոսմետիկա՝ Burberry, Bottega Veneta, Calvin Klein, Cavalli, Chloe, Davidoff, Escada, Gucci, Hugo Boss, Jil Sander, Kylie Jenner, Lancaster, Marc Jacobs, Miu Miu, Orveda, SKKN BY KIM, Tiffany & Co.

## Պարգևներ
Ընկերությունը *[[FiFi Awards]]*-ի բազմակի մրցանակակիր է։

## Ծանոթագրություններ

## Արտաքին հղումներ
* 

Կատեգորիա:1904 հիմնադրումներ Ֆրանսիայում
Կատեգորիա:Կոսմետիկա
Կատեգորիա:Ֆրանսիայի ընկերություններ
Ինես դը լա Ֆրեսանժ

**Ինես Մարի Լետիցիա Էգլանտին Իզաբել դը Սենյար դը լա Ֆրեսանժ** (, ), ֆրանսիացի մոդել և նորաձևության դիզայներ:

## Կենսագրություն
Ծնվել է 1957 թվականի օգոստոսի 11-ին Ֆրանսիայի հարավում գտնվող Գասենում՝ ազնվական ընտանիքում: Ինեսի հայրը Մարկիզ դե լա Ֆրեսանժն է, ֆրանսիացի ֆոնդային բրոքեր, իսկ մայրը մոդել է։ Տատը «Lazard» բանկի ժառանգորդ տիկին Սիմոնա Ժակինոն էր: 

Կարիերան սկսել է 17 տարեկանում, իսկ 18 տարեկանում արդեն հայտնվել է ֆրանսիական *[[Elle (ամսագիր)|Elle]]* նորաձևության և գեղեցկության ամսագրի շապիկին։ Նույն թվականին սկսել է համագործակցել ֆրանսիացի մոդելավորող Թիերի Մյուգլերի հետ: Մի անգամ Կառլ Լագերֆելդը, տեսնելով բարձրահասակ թխահեր Ինեսին, չէր կարողացել չնշել նրա նմանությունը Կոկո Շանելի հետ: Այսպիսով, 1980 թվականին դարձել է առաջին մոդելը, որը բացառիկ պայմանագիր է կնքել «Chanel» բարձր նորաձևության տան հետ: 6 տարի նորաձևության տան դեմքն էր։ Բայց 1989 թվականին նրա և Կառլ Լագերֆելդի միջև կոնֆլիկտի պատճառով պայմանագիրը լուծարվել է դատական կարգով։ Լուրեր էին շրջանառվում, որ այս հակամարտությունը տեղի է ունեցել այն պատճառով, որ նա ընտրվել է որպես Մարիաննայի կիսանդրու մոդել (Ֆրանսիան ներկայացնող այլաբանական խորհրդանիշ): Լագերֆելդը հայտարարել է, որ «Մարիաննան յուրաքանչյուր ձանձրալի, բուրժուական և գավառական բանի մարմնացումն է» և «ես չեմ ուզում զարդարել հուշարձանը, դա չափազանց գռեհիկ է»։

1990 թվականին ամուսնացել է իտալացի արտ-դիլեր Լուիջի դ' Ուրսոյի հետ, որը մահացել է 2006 թվականի մարտի 23-ին սրտի կաթվածից: Նրանք ունեցել են երկու դուստր։

1991 թվականին ստեղծել է «Inès de la Fressange SA» ապրանքանիշը և *[[Louis Vuitton]]* խմբի հետ համագործակցությամբ բացել է շքեղ իրերի, պատրաստի հագուստի և օծանելիքի խանութ:

1999 թվականի վերջին ապրանքանիշի գլխավոր բաժնետեր չլինելու պատճառով հեռացվել է սեփական ընկերությունից: Փորձել է դատարանի միջոցով վերականգնել անունն ու պատկերը օգտագործելու իրավունքները, սակայն 5 տարվա դատավարությունը հաջողություն չի ունեցել: 

2002 թվականին լրագրող Մարիաննա Մերեսի հետ հրատարակել է ինքնակենսագրություն։ Հետո դարձել է *Roger Vivier Couture* հայտնի կոշիկի ապրանքանիշի գեղարվեստական ղեկավար ու գործադիր տնօրեն։

Համագործակցել է *Africa 2 Homes Association*-ի հետ և հանդիսացել է սրտի վիրաբուժության ասոցիացիայի հովանավորը, որը թույլ է տալիս աղքատ երկրներից հիվանդ երեխաներին սրտի վիրահատություն կատարել:

## Ծանոթագրություններ

Կատեգորիա:20-րդ դարի ֆրանսիացիներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆոտոմոդելներ
Կատեգորիա:Ֆրանսիական հագուստի ապրանքանիշներ
Կատեգորիա:Ֆրանսիացի գործարարներ
Կատեգորիա:Ֆրանսիացի մոդելներ
Կատեգորիա:Ֆրանսիացի նորաձևության դիզայներներ
Մարկ Բոան

**Մարկ Ռոջեր Մորիս Լուի Բոան** (, ), ֆրանսիացի մոդելավորող, որը աշխատել է հիմնականում «Քրիստիան Դիոր» նորաձևության տան համար։

## Կենսագրություն
Ճանապարհը դեպի բարձր նորաձևության աշխարհ սկսվել է Ժան Պատուի նորաձևության տանը։ 1946 թվականին դարձել է մոդելավորող Ռոբեր Պիգեի օգնականը։ 1949 թվականին, երբ փակել է իր տունը, սկսել է աշխատել Էդվարդ Մոլինոյի համար։ 1951 թվականից հետո կարճ ժամանակ աշխատել է «Մադլեն դե Ռաուխ» տան համար, 1953 թվականին փորձել է բացել բարձր նորաձևության ատելյե իր իսկ անունով։ Հավաքածուն հաջողություն է ունեցել, սակայն գործի ֆինանսական կողմը չի բավարարվել, և վերադարձել է «Ժան Պատու» տուն, որտեղ թողարկել է *haute couture* հավաքածուները: Պատուի համար վերջին աշխատանքը 1958 թվականի աշուն-ձմեռ հավաքածուն էր:

1958-1960 թվականներին աշխատել է «Քրիստիան Դիոր» տան արտահանման գծի համար, որը նախատեսված էր անգլիացի և ամերիկացի հաճախորդների համար։ 1960 թվականի վերջին, երբ Իվ Սեն Լորենը զորակոչվել է զինվորական ծառայության, նրան փոխարինել է որպես Դիոր նորաձևության տան գլխավոր դիզայներ։ Այդ պաշտոնը զբաղեցրել է 29 տարի, հետո 1989 թվականին նրան փոխարինել է Ջանֆրանկո Ֆեռեն։ Ընկերությունը լքելիս նրան խոստացել էին, որ նա կղեկավարի «Դիոր» հիմնադրամը, սակայն այն այդպես էլ չի ստեղծվել։

Երեք տասնամյակների աշխատանքի ընթացքում պահպանել է «Քրիստիան Դիոր» տան ավանդույթները՝ խնամքով և նրբանկատորեն նորաձևության նոր միտումներ ավելացնելով հավաքածուներում։ Այս տան համար առաջին հեղինակային հավաքածուն *Slim Look*-ն էր (1961): 1967 թվականին Մոնտենի պողոտա 26-28 հասցեում բացել է *Baby Dior* խանութը։ Ժապավենը կտրել է Մոնակոյի արքայադուստր Գրեյսը, երեխաների համար հագուստի այս շարքի առաջին մոդելը նրա դուստրն էր՝ Մարի-Աննան։

Արտաքին էֆեկտներին խորթ՝ Բոհանը միշտ մնում էր ստվերում. լրագրությունը, որը փափագում էր էֆեկտներ, սովորաբար շրջանցում էր նրան: Ամաչկոտ և միևնույն ժամանակ նրբագեղ, կարիերան նվիրել է դերձակությանը՝ բառի դասական իմաստով։

Նորաձևության դիզայների կարիերան ավարտել է Լոնդոնում, որտեղ կոչված էր վերակենդանացնելու Նորման Հարթնելի նորաձևության տան նախկին փառքը. տունը ստիպված էր փակվել 1992 թվականին՝ չդիմանալով Պարսից ծոցի պատերազմի հետևանքով առաջացած ճգնաժամին:

1990 թվականին տեղափոխվել է Բուրգունդիա՝ Շատիյոն-սյուր-Սեն, որտեղ իր համար վերանորոգել է 18-րդ դարի տունը: Առաջին կինը՝ Դոմինիկ Գաբորիտը, որի հետ ամուսնացել է 1950 թվականին, մահացել է 1962 թվականին։ Այնուհետև ամուսնացել է Գուգեթ Ռինժոնոյի հետ։ Նրանք ունեին մեկ դուստր՝ Մարի-Աննան։

Մահացել է իր տանը 2023 թվականի սեպտեմբերի 6-ին 97 տարեկանում։

## Ճանաչում
* 1973՝ Պատվո լեգեոնի շքանշանի ասպետ
* 1979՝ Սուրբ Կառլի շքանշանի ասպետ (Մոնակո)

## Ծանոթագրություններ

 
Կատեգորիա:Ֆրանսիացի գործարարներ
Կատեգորիա:Ֆրանսիացի նորաձևության դիզայներներ
Կատեգորիա:Երկարակյացներ
Աղա Բաջի Ջևանշիր

**Աղա Բաջի Ջևանշիր** (, ), իրանցի բանաստեղծուհի, հրապարակապխոս, Իրանի  Ֆաթհ-Ալի շահ Քաջարի (1797–1834) տասներկուերորդ կինը։ Նա Ղարաբաղի խանության կառավարիչ Իբրահիմ Խալիլ խան Ջևանշիրի դուստրն էր։

## Կյանք և գործունեություն
Աղա Բաջին Ղարաբաղի խանության կառավարիչ և թյուրքական Ջևանշիր ցեղի անդամ Իբրահիմ Խալիլ խանի դուստրն էր։ Նրա մայրը Թութի Բեգումն էր՝ Գանձակի խանության կառավարիչ Ջավադ խանի դուստրը։

Ըստ Ռիչարդ Թեփփերի՝ Աղա Բաջին ամուսնացել է Ֆաթհ-Ալի Շահ Քաջարի (1797–1834) հետ 1797 թվականին այն բանից հետո, երբ Իբրահիմ Խալիլ Խանը ուղարկել էր նախորդ Աղա Մոհամմադ խան Քաջարի մարմինը Իրանի մայրաքաղաք Թեհրան։
Իրանցի պատմաբան Փարիսա Սանջաբին նշում է, որ ամուսնությունը տեղի է ունեցել 1779/1800 թվականներին՝ Ֆաթհ-Ալի շահի կնոջ՝ Ասիա Խանումի մահից հետո։ Ֆաթհ-Ալի Շահի հետ ամուսնանալով՝ նա դարձավ նրա տասներկուերորդ կինը։ Նա ժամանել է Ֆաթհ-Ալի շահի արքունիքը Ղարաբաղի ազնվականությանը պատկանող ավելի քան 200 սպասավորների հետ միասին։

Նրան ուղեկցում էր նաև եղբայրը՝ Աբուլ-Ֆաթհ խան Ջևանշիրը։ Չնայած նրան, որ նա շատ սիրված էր արքունիքում, սակայն շարունակում էր կույս մնալ անհայտ պատճառներով: Ենթադրվում է, որ դա տեղի է ունեցել այն պատճառով, որ Ֆաթհ-Ալի Շահը համարում էր, որ իր հայրը մասնակցություն է ունեցել Աղա Մոհամմադ խանի մահվան մեջ: 
Ըստ մեկ այլ վարկածի՝ Ֆեթհ Ալի շահի կանայք, երբ մտնում էին նրա հարեմ, իրավունք ունեին ընտրել ցանկացած զգեստ։ Աղա Բաջին գիտեր, որ այնտեղ է նաև շահի մոր զգեստը։ Ուստի հենց նրան բերեցին սրահ, նա գնաց այդ զգեստի մոտ և հագավ այն։ Տեսնելով նրան մոր զգեստով՝ շահը ցնցվեց և երբեք չդիպավ նրան։ Ինչպես նշում է Ադոլֆ Բերգերը, շահի ամենագեղեցիկ կինը Աղա Բաջին էր, հենց նա էլ նամակ ու նվերներ ստացավ Անգլիայի թագուհուց և պատասխան գրեց նրան։

Նրա իմաստության ու խելքի շնորհիվ շահը այնքան է հավանել կնոջը, որ նշանակել է հարեմի գլխավոր տիկին և մարգարտակուռ զգեստ նվիրել։ Աղա Բաջին մասնաբաժին էր ստանում Ղոմի և դրա շրջակայքի շահույթից և իր ընտանիքի հետ բնակվում էր Իմամզադե Քասիմի կողքին գտնվող պալատում:

Լինելով բանաստեղծ և հրապարակախոս՝ նա գրել է բանաստեղծություններ պարսկերեն և թուրքերեն՝ վարժ տիրապետելով այդ երկու լեզուներին:
Աղա Բաջին մահացել է 1832 թվականին Ղոմում, որտեղ էլ թաղվել է։

## Արվեստում
2008 թվականին նկարահանվել է «Տիրակալի ճակատագիրը» ֆիլմը, որը պատմում էր Իբրահիմ Խանի օրոք Ղարաբաղի Խանության պատմության ժամանակաշրջանի մասին։ Ֆիլմում խանի դստեր՝ Աղա Բաջիի դերը մարմնավորել է Գյունեշ Ալիեւան։

## Գրականություն
* 

## Աղբյուրներ
* 
* 
* 
* 

## Ծանոթագրություններ

## Արտաքին հղումներ

Կատեգորիա:Իրանցի բանաստեղծուհիներ
Կատեգորիա:Իրանցի կանայք
Ֆարհադ Ասլանի

**Ֆարհադ Ասլանի** (պարսկերեն՝ فرهاد اصلانی, ), իրանցի դերասան։

## Կյանքի վաղ շրջան և կարիերա
Ասլանին ծնվել է Բիջարում, մեծացել, հասակ է առել Թեհրանում: Վաղ տարիքից ճանաչում է ձեռք բերել նմանակելու իր հմտություններով: Կինոյում իր առաջին դերը  խաղացել է 1995 թվականին Ռախշան Բանի Էթեմադի «Կապույտ վարագույրը» ֆիլմում։ 2012 թվականին «Ֆաջր» միջազգային կինոփառատոնում Ասլանին արժանացել է *Բյուրեղապակյա սիմուրղ* մրցանակի՝ «Անձնական կյանք» ֆիլմում իր տպավորիչ դերակատարման համար: Կերպարի տիպական մարմնավորմամբ աչքի է ընկել նաև «Մոխթարնամե» հեռուստասերիալում։ Ռեժիսոր Ռզա Միր-Քարիմիի «Դուստրը» ֆիլմում Ասլանիի տպավորիչ խաղը 2016 թվականին նրան բերել է Մոսկվայի միջազգային կինոփառատոնի մրցանակ *Լավագույն դերասան*  անվանակարգում։ Այդ անվանակարգում մի մրցանակ էլ նրան շնորհվել է Հնդկաստանում անցկացված միջազգային կինոփառատոնում:

## Մեղադրանքներ սեռական ոչ պատշաճ վարք դրսևորելու համար
2022 թվականի մարտի 23-ին ռեժիսորի օգնական Սոմայե Միրշամսին Twitter- ում հայտարարեց, որ Հաթեֆ Ալիմարդանիի ֆիլմի վրա աշխատելիս Ֆարհադ Ասլանին «սեռական ոտնձգությունների» և «բռնության» է ենթարկել իրեն։ Միջադեպի ժամանակ Ասլանին իբր «բռնել է նրա ձեռքը և խնդրել է տիկին Միրշամսիին համբուրել իր դեմքը»։ Ռեժիսոր Ավազե Շահնազը նույնպես հայտնեց, որ Ասլանին իր նկատմամբ ևս «նման մի փորձ» է ձեռնարկել։ 2022 թվականի մարտի 28-ին Թեհրանի կինոռեժիսորների օգնականների ասոցիացիան հայտարարություն տարածեց՝ ընդգծելով Միրշամսիի «ազնվությունը» և ավելացրեց. «Առաջին անգամը չէ, որ հոգեբանական անապահովություն և նույնիսկ ֆիզիկական սպառնալիքներ ու առճակատումներ են տեղի ունենում իրանյան կինոարտադրության կուլիսների ետևում, և այդ անմարդկային պրակտիկան արմատախիլ անելու համար անհրաժեշտ է լուրջ, արմատական ջանքերի ձեռնարկում ու համակարգում»:

## Ֆիլմագրություն
**Կինո**

* Կապույտ վարագույրը, 1995 թ.
* Safar be Chazabeh, 1996 թ.
* Bashgah-e Seri, 2000 թ.
* Asemane Por Setareh, 2000 թ.
* Ֆիլմամանիա, 2000 թ.
* Ghoroob Shod, Bia, 2004 թ.
* Իստգահե բեհեշ, 2006 թ.
* Պարգև՝ լռելու համար, 2007 թ.
* Ճանապարհի վերջը, 2007 թ.
* Հեյրան, 2009 թ.
* Տասներեք 59, 2011 թ.
* Մի կտոր շաքար, 2011 թ.
* Ես մայր եմ, 2012 թ.
* Անձնական կյանք, 2012 թ.
* Արջը, 2012 թ.
* Փայտե կամուրջ, 2012 թ.
* Be Khatreh Pooneh, 2013 թ.
* Հեքիաթներ, 2014 թ.
* Երազական, 2014թ
* Sakene Tabaghe ye Vasat, 2014 թ.
* Մաստանե, 2014թ
* Կալաշնիկով, 2014 թ.
* Սառցե դարաշրջան, 2015 թ.
* Սիրո ժամանակը, 2015թ
* Անանուն ծառուղի, 2016 թ.
* Դուստրը, 2016
* Ծխահարված տանիքի տակ, 2017 թ.
* Գեղեցիկ ջինը, 2017
* Sheeple, 2018 թ.
* Կոլումբոս, 2018
* Հենց 6.5, 2019 թ.
* Խաղում ենք աստղերի հետ, 2021 թ.
* Լեյլայի եղբայրները, 2022 թ.

**Հեռուստասերիալներ**

* Հրեշը
* Ապստամբը
* Ականջի արքան
* Մոխթարնամե
* Ռահե Բիպայան (Անվերջ ճանապարհ)
* Վաֆա
* Խանե դար թարիքի
* Ոստիկանական Ջավան
* Դաստանե եք շառ
* Անգլերենի պայուսակը
* Փեզեշքան
* Խաթերատե եք խաբարնեգար
* Սաֆար բե Չազզաբե
* Խարերե Հա
* Չեշե-է-սևոմ
* Խանե դար աթաշ
* Բահարան Դար Բահար
* Համսայե հա
* Իմամ Ալի

**Հեռուստաաֆիլմ**

* Շախ բե շախ

## Ծանոթագրություններ

## Արտաքին հղումներ
*

Կատեգորիա:Իրանցի դերասաններ
Ասալ Փուրհեյդարի

**Ասալ Փուրհեյդարի** (, ), իրանցի բասկետբոլիստ և գոլֆիստ։ Իրանի բասկետբոլի կանանց ազգային հավաքականի և Իրանի գոլֆի ազգային հավաքականի խաղացող։ Յոթ տարի խաղացել է Իրանի բասկետբոլի Սուպերլիգայում «Ազադ» համալսարանի, ապա «Էսթեղլալ» թիմերի հետ։ Եղել է Սան Դիեգո Մեսա քոլեջի Կալիֆորնիայի թիմի անդամ  2016 և 2017 թվականներին։ Ներկայումս հանդես է գալիս Իրանի կանանց բասկետբոլի սուպերլիգայում հանդես եկող «Մահրամ» թիմում։

1978 թվականին Հորդանանում Արևմտյան Ասիա 2019 թվականի հեղափոխությունից հետո Իրանի բասկետբոլի կանանց ազգային հավաքականի հետ խաղացել է առաջին միջազգային պաշտոնական մրցաշարում։ Նրանք նվաճել են բրոնզե մեդալ։ Փուրհեյդարին 2018 թվականին հանդես է եկել Արևմտյան Ասիայի ակումբային խաղերում՝ որպես հրավիրված խաղացող «Սանաթ Նավթ Աբադանի» և 2019 թվականին «Բահման» թիմի կազմում։ Հորդանանի «Բահման» թիմի հետ դարձել է Արևմտյան Ասիայի ակումբների փոխչեմպիոն։

Փուրհեյդարին 2007 թվականին մասնակցել է Իրան-Իսպանիա Բարեկամության Գավաթի գոլֆի մրցաշարի երկրորդ փուլին, գրավել է առաջին տեղը կանանց վարկանիշային աղյուսակում։ 2009 թվականին Իրանի գոլֆի կանանց ազգային հավաքականի հետ դարձել է Կիպրոսի գոլֆի միջազգային մրցաշարի փոխչեմպիոն։ 

Փուրհեյդարին 2007 թվականին մասնակցել է Իրան-Իսպանիա Բարեկամության Գավաթի գոլֆի մրցաշարի երկրորդ փուլին, գրավել է առաջին տեղը կանանց վարկանիշային աղյուսակում։ 2009 թվականին Իրանի գոլֆի կանանց ազգային հավաքականի հետ դարձել է Կիպրոսի գոլֆի միջազգային մրցաշարի փոխչեմպիոն։ 01

2009 թվականին Իտալիայում կայացած աշխարհի ուսանողական առաջնությունում գրավել է երրորդ տեղը և ստացել նաև այս խաղերի Էթիկայի գավաթը։ Փուրհեյդարին նաև հանդես է եկել Չինաստանի Շենժեն քաղաքում անցկացվող Համալսարանական սպորտի միջազգային ֆեդերացիայի 26-րդ ունիվերսիադայում 2011 թվականին Իրանի գոլֆի ուսանողական թիմի հետ։

## Անձնական կյանք
Մանսուր Պուրհեյդարիի դուստրն է:

2020 թվականին ավարտել է Կալիֆորնիայի պետական համալսարանը՝ ստանալով սպորտի հոգեբանության դիպլոմ և ներկայումս ապրում է Միացյալ Նահանգներում։

## Ծանոթագրություններ

 
Կատեգորիա:Իրանցի բասկետբոլիստներ
Ալկիդիկե

**Ալկիդիկե** (), հունական դիցաբանության մեջ` Արկադիայի արքա Ալեոսի դուստրը, Տիրոյի մայրը:

Ալկիդիկեն ամուսնացել է Էլիսի արքա Սալմոնևսի հետ և ծնել է դուստր` Տիրոյին: Սալմոնևսը, Ալկիդիկեի մահանալուց հետո ամուսնացել է Սիդերոյի հետ:

## Դիցաբանություն
Ալկիդիկեն երիտասարդ գեղեցիկ կին էր, ում կնության են տվել Էլիսի գոռոզ և ամբարտավան արքա Սալմոնևսին: Իր դուստր Տիրոյին ծննդաբերելիս, Ալկիդիկեն մահացել է: Դստեր խնամքը հանձնել են Սալմոնևսի նոր կնոջը` Սիդերոյին, ով ատելությամբ էր վերաբերվում խորթ դստերը: 

Ալկիդիկեի ժառանգներից էր Էսոն արքան` արգոնավորդների առաջնորդ Յասոնի հայրը:

## Ծանոթագրություններ

## Գրականություն
* Bibliotheca (Pseudo-Apollodorus)|Apollodorus, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
*Diodorus Siculus, *Bibliotheca historica|The Library of History* translated by [Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. [http://penelope.uchicago.edu/Thayer/E/Roman/Texts/Diodorus_Siculus/home.html Online version at Bill Thayer's Web Site]
*Diodorus Siculus, ''Bibliotheca Historica. Vol 1-2''. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. [http://www.perseus.tufts.edu/hopper/text?doc=Perseus:text:2008.01.0540 Greek text available at the Perseus Digital Library].

[Կատեգորիա:Հին հունական դիցաբանություն
Գելարե Ջաբարի

**Գելարե Ջաբարի** (. ), իրանցի դերասանուհի, հեռուստահաղորդավարուհի և հասարակական գործիչ: Այն հաղորդավարներից է, որ արձագանքել է ուկրաինական ինքնաթիռի՝ 176 մարդու կյանք խլած վթարին և հրաժարվել իրանյան հեռուստատեսությունում աշխատանքից:

Որպես հասարակական գործիչ՝ Գելարե Ջաբարին աշխատում է Իրանի ընչազուրկ շրջաններում գիր ու գրականություն տարածելու ասպարեզում:

## Ծանոթագրություններ
Ռաֆայել Աղաև

**Ռաֆայել Աղաև**(, ), Ադրբեջանցի կարատեիստ, 6 անգամ աշխարհի չեմպիոն, 11 անգամ Եվրոպայի չեմպիոն, Ադրբեջանի լավագույն մարզական գործիչ 2013 թվականին:

## Կենսագրություն
Ռաֆայել Աղաևը ծնվել է 1985 թվականի մարտի 4-ին Սումգայիթում։ 2003 թվականին՝ ավարտելով թիվ 21 միջնակարգ դպրոցը, ընդունվել է Ադրբեջանի ֆիզիկական դաստիարակության և սպորտի պետական ​​ակադեմիա, իսկ 2007 թվականին ավարտել այն՝ որպես կարատեի մարզիչ-ուսուցիչ։ Զինվորական ծառայությունից հետո, որպես հեռանկարային մարզիկ, տեղափոխվել է Ադրբեջանի ՊՆ մարզական ակումբ։ 

Նա մտել է Գինեսի ռեկորդների գիրք՝ որպես անհատական ​​մրցումներում աշխարհի ամենաշատ չեմպիոններ ունեցող մարզիկը

2024 թվականի փետրվարի 14-ին նշանակվել է Ադրբեջանի կարատեի ֆեդերացիայի WKF-ի փոխնախագահ։

## Պետական մրցանակներ
* Ադրբեջանի նախագահ Իլհամ Ալիևի 2015 թվականի հունիսի 29-ի թիվ 1299 հրամանագրով նա պարգևատրվել է «Փառքի» շքանշանով 1-ին Եվրոպական խաղերում ունեցած բարձր նվաճումների և ադրբեջանական սպորտի զարգացման գործում ունեցած մեծ ծառայությունների համար։
* Համաձայն Ադրբեջանի նախագահ Իլհամ Ալիևի 2021 թվականի օգոստոսի 12-ի թիվ 2856 հրամանագրի՝ Ռաֆայել Մահիր օղլու Աղաևին շնորհվել է «Հայրենիքին մատուցած ծառայության համար» 2-րդ աստիճանի շքանշան՝ XXXII ամառային օլիմպիական խաղերում ունեցած հաջողությունների և ծառայությունների համար։ Ադրբեջանական սպորտ:

## Ծանոթագրություններ
Վիշկա Ասայեշ

**Վիշկա Ասայեշ** (պարսկերեն՝ Vishka Asayesh. ),  կինոյի և հեռուստատեսության իրանցի դերասանուհի:

## Կարիերա
Վիշկան մասնագիտական կրթություն է ստացել Մեծ Բրիտանիայում՝ ձեռք բերելով բեմադրող դիզայների որակավորում: Նա նաև քանդակագործ է և 2012 թվականին Թեհրանի Etemad պատկերասրահում ներկայացրել է իր ստեղծած քանդակները   Վիշկան լայն ճանաչման արժանացավ 1992 թվականին *Իմամ Ալի* պատմական հեռուստասերիալում նկարահանվելուց հետո: Նա հիշարժան դերակատարումներով հանդես է եկել նաև *«Սեր + 2»* (1998), *«Ռեյի այցելուն»* (2000), «Սառցե ծաղիկ» (2004), *«Տղամարդկանց թույլատրված չէ»* (2011), *«Ձյուն՝ սոճիների վրա»* (2011), *«Տասներեք* » (2013), *«Ես Դիեգո Մարադոնան եմ* » (2014)  և *«Sperm Whale»* (2015 թ.) ֆիլմերում:

Ընդ որում՝ *«Տղամարդկանց թույլատրված չէ»* (2011) ֆիլմում նրա տպավորիչ խաղը Ֆաջր միջազգային կինոփառատոնում  արժանացել է *Բյուրեղապակյա սիմուրղ* մրցանակի՝ *Լավագույն դերասանուհի* անվանակարգում:  Վիշկա Ասայեշը այդ անվանակարգում առաջադրվել և միջազգային մի շարք կինոփառատոներում մրցանակի է արժանացել նաև 2020 թվականին Քազեմ Մոլլայեի նկարահանած «Փորսուղը» ֆիլմում իր դիտարժան դերակատարման համար:

## Ֆիլմագրություն
### Կինո

### Վեբ

## Մրցանակներ և առաջադրումներ
* **Լավագույն դերասանուհի** (2011) *«Տղամարդկանց չի թույլատրվում»* ֆիլմի համար (ռեժ. Ռամբոդ Ջավան ) «Ֆաջր» միջազգային կինոփառատոնում 2011 թ.
* **Լավագույն դերասանուհի և լավագույն դերասանական կազմ** *Փորսուղը* ֆիլմի համար (ռեժ. Քազեմ Մոլաի ) «19th. Riverside International Film Festival» (ԱՄՆ) / ապրիլ 2021
* **Առաջադրվել է «Լավագույն դերասանուհի» անվանակարգում** ՝ *Փորսուղը* ֆիլմի համար (ռեժ.՝ Քազեմ Մոլաի) «Queens World Film Festival » (ԱՄՆ) / հուլիս, 2021 թ
* **Ժյուրիի հատուկ մրցանակ** *Փորսուղը* ֆիլմի համար (ռեժ. Քազեմ Մոլաի) «Լոս Անջելեսի Ասիական-Խաղաղօվկիանոսյան ֆիլմերի 37-րդ  փառատոն», *[[Օսկար|«Օսկար» մրցանակաբաշխություն]] ® որակավորում* (ԱՄՆ) / սեպտ. 2021 *(ժյուրին կիսվել է. «Ասայեշը գրավում է ձեր ուշադրությունը որպես մոլեգին անկախ Սուդա, ձեռներեց և մայր, որը սկսում է իր երկրորդ ամուսնությունը, երբ ողբերգությունը տեղի է ունենում: Նա ժամանակակից կին է ժամանակակից Իրանում, ով պետք է արժանանա տարբեր հեղինակավոր գործիչներից օգնություն խնդրելու նվաստացմանը՝ պահպանելով իր արժանապատվությունը: Նա ցուցադրում է ցնցող կատարում, հրավիրում է ձեզ իր աշխարհի բարդության մեջ* )
* **Լավագույն դերասանուհի** *Փորսուղը* ֆիլմի համար (ռեժ.՝ Քազեմ Մոլաի) - «Winter Film Awards միջազգային 11-րդ կինոփառատոն» (ԱՄՆ) / հոկտ. 2021
* **Լավագույն դերասանուհի** ՝ *Փորսուղը* ֆիլմի համար (ռեժ.՝ Քազեմ Մոլաի) - «Calella Film Festival, փոքր բյուջեով նկարահանված ֆիլմերի բաժին, (ԻՍՊԱՆԻԱ) / հոկտ. 2021 թ.

## Ծանոթագրություններ

* 

## Արտաքին հղումներ
* 

Կատեգորիա:1972 ծնունդներ
Կատեգորիա:Ապրող անձինք
Կատեգորիա:Իրանցի գրաֆիկական դիզայներներ
Կատեգորիա:Իրանցի դերասանուհիներ
Կատեգորիա:Լոնդոնի համալսարանի շրջանավարտներ
Ալեն Մոնթվանի

**Ալեն-Կումար Մոնթվանի Մարինա** (, ), անդորրացի ֆուտբոլիստ, հարձակվող: Խաղացել է Անդորրայի ազգային հավաքականում։

## Ակումբային կարիերա
Կարիերայի ընթացքում խաղացել է Անդորրա լա Վելյայի «Անդորրա» ակումբներում, որը հանդես է եկել Իսպանիայի ցածր դիվիզիոններում և Անդորրայի առաջնության «Սանտա Կոլոմա» ակումբում: 2013-2014 թվականներին եղել է Էսկալդեսի «Ինտերի» խաղացող՝ միաժամանակ լինելով թիմի գլխավոր մարզիչ։

2015 թվականին մարզել է մինչև 11 տարեկանների մանկական թիմը։ Ներկայումս աշխատում է «Սանտա Կոլոմայի» մանկական ֆուտզալի թիմում։ 2014 թվականից եղել է «ԷՆԱՖ» մանկական թիմի մարզիչ։ 2016 թվականից «Սանտա Կոլոմայի» մանկական թիմի մարզիչն է։

## Կարիերա հավաքականում
2001 թվականի հոկտեմբերին Եվրոպայի 2002 թվականի առաջնության ընտրական մրցաշարում մասնակցել է Անդորրայի մինչև 19 տարեկանների հավաքականի երեք խաղերի։ Խաղացել է Չեխիայի, Իսլանդիայի և Ուկրաինայի դեմ։ Բոլոր խաղերում անդորրացիները պարտվել են և իրենց խմբում զբաղեցրել են վերջին տեղը։

Անդորրայի ազգային հավաքականի կազմում առաջին անգամ հրավիրվել է գլխավոր մարզիչ Դավիդ Ռոդրիգոն 2002 թվականի հոկտեմբերին Բելգիայի և Բուլղարիայի դեմ Եվրոպայի 2004 թվականի առաջնության որակավորման խաղերի համար։ Երկու հանդիպումներին էլ  չի մասնակցել։ 2003 թվականի ապրիլի 2-ին ազգային հավաքականի կազմում նորամուտն է նշել Խորվաթիայի դեմ խաղում (0:2): Խաղի վերջում դուրս է եկել ավագ Էմիլիանո Գոնսալեսի փոխարեն։ Այս խաղը Ալենի համար միակն էր Անդորրայի հավաքականի մարզաշապիկով։

## Ծանոթագրություններ

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Ֆուտբոլի հարձակվողներ
Ալեշանդրե Մարտինես Պալաու

**Ալեշանդրե Մարտինես Պալաու** (, ), անդորրացի ֆուտբոլիստ, «Ատլետիկ» (Էսկալդես) ակումբի և Անդորրայի ազգային հավաքականի հարձակվող։ Խաղացել է Անդորրայի մինչև 17 և մինչև 19 տարեկանների հավաքականներում, ինչպես նաև մինչև 21 տարեկանների հավաքականում:

## Կենսագրություն
### Ակումբային կարիերա
Խաղացել է «Անդորրա» և «Ունիո Էսպորտիվա Սանտա Կոլոմա» երիտասարդական թիմերում։ 2013 թվականին խաղացել է Անդորրայի երկրորդ դիվիզիոնի «Ունիո Էսպորտիվա Սանտա Կոլոմա» թիմի կազմում։ 2014 թվականին եղել է «Անդորրայի» խաղացող։ Հաջորդ մրցաշրջանում կրկին վերադարձել է «ՈՒԵ Սանտա Կոլոմա», եղել է երկրորդ թիմի լավագույն ռմբարկուն Սեգոն Դիվիզիոյի խաղարկությունում՝ խաղալով բոլոր 10 խաղերում: «Պրինսիպատի» դեմ խաղում, որն ավարտվել է 14:0 հաշվով, Պալաուն դարձել է 8 գոլի հեղինակ։ Այնուամենայնիվ, այն բանի արդյունքում, որ «Պրինսիպատ» թիմը դուրս է եկել մրցաշարից, և դրա արդյունքները չեղյալ են հայտարարվել,  երկրորդ տեղն է գրավել ռմբարկուների մրցավազքում: Նրա պաշտոնական արդյունքներն են՝ 9 խաղում 17 գնդակ։ Ռմբարկուների մրցավազքում հաղթանակ է տարել «Պենյա Էնկարնադա» ակումբից Ժոաո Լիման՝ 24 գոլով: Հիմնական թիմի կազմում Անդորրայի առաջնությունում անցկացրել է ընդամենը 3 հանդիպում։

2015/16 մրցաշրջանի սկզբում կրկին դարձել է «Անդորրայի» խաղացող: Երիտասարդական առաջնության շրջանակներում անցկացրել է 15 հանդիպում և դարձել 9 գոլի հեղինակ։ Հիմնական թիմի կազմում Կատալոնիայի Պրիմերայում մասնակցել է 11 հանդիպման և դարձել 1 գոլի հեղինակ։ Միակ գոլը  խփել է Կատալոնիայի առաջնության 20-րդ տուրի շրջանակներում՝ «Հորտայի» դեմ խաղում (4:0)։

### Կարիերա հավաքականում
Խաղացել է Անդորրայի մինչև 17 տարեկանների հավաքականում և 5 հանդիպում է անցկացրել ՈՒԵՖԱ-ի մրցաշարերում: Մինչև 19 տարեկանների հավաքականում անցկացրել է 3 խաղ։ 2015 թվականից հանդես է եկել Անդորրայի մինչև 21 տարեկանների հավաքականում, որտեղ անցկացրել է 3 հանդիպում։

2016 թվականի մայիսի 26-ին Անդորրայի ազգային հավաքականի կազմում նորամուտն է նշել Ադրբեջանի հետ ընկերական խաղում (0:0)․ գլխավոր մարզիչ Կոլդոն Ալեշանդրեին բաց է թողել 52-րդ րոպեին Քրիստիան Մարտինեսի փոխարեն։ Այս խաղում Անդորրան երեք տարվա ընթացքում առաջին անգամ կարողացել է խուսափել պարտությունից։ Վերջին անգամ անդորրացիներին դա հաջողվել է անել 2013 թվականի օգոստոսի 14-ին Մոլդովայի հետ խաղում (1:1):

## Ծանոթագրություններ

## Արտաքին հղումներ
* 
* 
* 

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Ունիո Էսպորտիվա Սանտա Կոլոմա ՖԱ-ի ֆուտբոլիստներ
Կատեգորիա:Ֆուտբոլի հարձակվողներ
Կերերի վերլուծություն

**Կերերի վերլուծություն**, կերերում պարունակվող սննդարար ու կենսաբանական ակտիվ նյութերի բաղադրության որոշումը, կերերի բարորակության գնահատումը։ Կերերի վերլուծությունը  անհրաժեշտ է կենդանիների օրգանիզմում կերերի փոխակերպման և յուրացման շարժընթացներն ուսումնասիրելու և դրանց արդյունավետ օգտագործման, գյուղատնտեսական կենդանիների կերակրման ճիշտ կազմակերպման, կերերի մթերման ու պահպանության գիտական հիմունքների մշակման համար։ Կերի քիմիական բաղադրության և մարսելիության հիման վրա հաշվարկում են դրա ընդհանուր սննդարարությունը։ Քիմիական վերլուծության ընդհանուր սխեմայով նախատեսվում է կերերում խոնավության, չոր նյութի, մարսելի պրոտեինի, ճարպերի և թաղանթանյութի, մոխրի, անազոտ լուծամզվածքային նյութերի պարունակության որոշումը։ Ավելի ընդլայնված սխեմայով որոշում են ածխաջրերի, ճարպերի, ազոտային նյութերի բաղադրությունը, ինչպես նաև հանքային նյութերի, վիտամինների առկայությունը և թթվայնությունը։ Քիմիական բաղադրության ուսումնասիրությունից բացի, կարևոր է նաև կերի ֆիզիկական հատկությունների (բարորակության) գնահատումը։ Կերերի վերլուծությամբ սահմանում են կերի որակի կարգը։ Տնտեսություններում կերը հաճախ գնահատում են օրգանոլեպտիկ (զգայաընկալման) եղանակով՝ արտաքին նշաններով (գույն, խոնավություն, հոտ, թանձրություն և այլն)։ Որոշ կերերի (խոտ և այլն) վերլուծության ժամանակ հաշվի են առնում նաև բուսաբանական կազմը կամ կատարում են մանրադիտակ հետազոտություն (աղտոտվածության, սնկերով վարակվածության որոշում և այլն), կիրառում են կշռային, ծավալային, սպեկտրային և ֆլուորեսցենտային հետազոտության մեթոդներ, գունաչափություն, քրոմատաչափություն, բևեռաչափություն, մանրէաբանական, իզոտոպային և այլն եղանակներ։ Կերերի վերլուծություն կատարում են ագրոքիմիական և անասնաբուժական լաբորատորիաներում։

Կատեգորիա:Գյուղատնտեսություն
Կատեգորիա:Կեր
Ռասմուս Լինդգրեն

**Ռասմուս Լինդգրեն** (, ), շվեդ ֆուտբոլիստ, հենակետային կիսապաշտպան և «Հեկկեն» ակումբի կապիտան։ Երկու հանդիպում է անցկացրել Շվեդիայի հավաքականի կազմում։

## Կենսագրություն
Ֆուտբոլային կարիերան սկսել է հայրենի Լանդսկրունա քաղաքում՝ խաղալով տեղի թիմում: 2003 թվականի հունվարին պայմանագիր է կնքել Ամստերդամի «Այաքսի» հետ։ Մինչ այդ՝ 2002 թվականի դեկտեմբերին, արդեն փորձաշրջան է անցել ակումբում։ 2005 թվականի փետրվարի 12-ին նորամուտն է նշել «ՆԱԿ Բրեդա» ակումբի դեմ խաղում, խաղն ավարտվել է «Այաքսի» օգտին 2:1 հաշվով։ Բայց երիտասարդ հեռանկարային խաղացողը չի կարողացել հենակետ ձեռք բերել հիմնական կազմում:

2005/06 մրցաշրջանի մեկնարկից առաջ վարձավճարով տեղափոխվել է «Գրոնինգեն», սակայն արդեն 2006 թվականի մարտին քառամյա լիարժեք պայմանագիր է կնքել ակումբի հետ։ 2008 թվականի հունվարի 27-ին «Գրոնինգենում» անցկացրած երկու մրցաշրջանից հետո 2,5 միլիոն եվրոյով գնել է «Այաքսը»։

2011 թվականի հունիսի 20-ին տեղափոխվել է ավստրիական «Ռեդ Բուլ Զալցբուրգ»՝ ակումբի հետ կնքելով երկամյա պայմանագիր։

2008 թվականի նոյեմբերի 19-ին Շվեդիայի հավաքականում նորամուտն է նշել Նիդեռլանդների հավաքականի դեմ ընկերական խաղում՝ խաղալով ամբողջ 90 րոպեն:

## Նվաճումներ
**«Այաքս»**

* Նիդերլանդների չեմպիոն՝ 2010/11
* Նիդերլանդների գավաթի գավաթակիր՝ 2009/10

**«Ռեդ Բուլ Զալցբուրգ»**

* Ավստրիայի չեմպիոն՝ 2011/12
* Ավստրիայի գավաթի գավաթակիր՝ 2011/12

**«Գրոնինգեն»**

* Նիդերլանդների գավաթի գավաթակիր՝ 2014/15

**«Հեկկեն»**

* Շվեդիայի գավաթի գավաթակիր՝ 2018/19

## Վիճակագրություն
*2017 թվականի հունիսի 3-ի դրությամբ*

## Ծանոթագրություններ

## Արտաքին հղումներ
* Профиль на сайте ''bkhacken.se''
* 

Կատեգորիա:Այաքսի ֆուտբոլիստներ
Կատեգորիա:Գրոնինգենի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Փարիչեհր Մոշրեֆի

**Փարիչեհր Մոշրեֆի** (. ), իրանցի դերասանուհի:

## Կենսագրություն
Փարիչեհրը ծնվել ու մեծացել է արվեստագետի ընտանիքում: Մասնագիտացել է գրաֆիկ դիզայնի մեջ, ստացել համապատասխան որակավորում: Սկզբնական շրջանում աշխատել է որպես լուսանկարչուհի, ապա իր ուժերը փորձել է թատրոնում, այնուհետև՝ կինոյում ու հեռուստատեսությունում: Ընդ որում՝ ստիպված է եղել դժվարություններ հաղթահարել կինեմատոգրաֆիայում իր տեղը գտնելու, ինքնահաստատվելու համար*Moshrefi* entered the cinema with the movie Single 40 years old, But the height of her fame was in the Romance series.:

## Ընտրյալ ֆիլմագրություն
* **2023:** *Nakhandeh*
* **2023:** *Սպանություն թիվ 9* 
* **2022:** *Սառը կրակ* (հեռուստասերիալ)
* **2022:** *Threesome Loneliness*
* **2017:** *Սիրավեպ* (հեռուստասերիալ)
* **2017:** *Լեգեոները* (հեռուստասերիալ)
* **2017:** *Թեբյան պատմություններ (հեռուստասերիալ)*
* **2014:** *40-ամյա, միայնակ* 
* **2014:** *Բենդեր Աբբաս*
* **2009:** *Միացրու բլյութուդդ*

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Ջոն Փերինգ

**Ջոն Շա Փերրինգ** (), բրիտանացի ճարտարագետ, մարդաբան և եգիպտագետ, որ առավել հայտնի էր եգիպտական բուրգերը պեղելու և վավերագրելու իր աշխատանքով:

1837 թվականին Փերինգը և բրիտանացի հնագետ Ռիչարդ Ուիլյամ Հովարդ Վայսը սկսել են պեղումներ կատարել Գիզայում։ նրանց ավելի ուշ միացել է Ջովանի Բատիստա Կավիլիան: Նրանք հուշարձաններ, այնուհետև թաքնված սենյակներ մուտք գործելու համար վառոդով պայթեցրել են մուտքերը,  օրինակ՝ Մենկաուրեի բուրգի թաղման պալատը: Երբ Կավիգլիան հեռացել է թիմից՝ ինքնուրույն աշխատելու, Փերինգը դարձել է Վայզի օգնականը, իսկ երբ 1837 թվականին Վայզը մեկնել է Անգլիա, և Փերինգը շարունակել է պեղումները Վայզի ֆինանսական աջակցությամբ։

Իր աշխատանքի շրջանակներում Փերինգը ստեղծել է մի քանի քարտեզներ, հատակագծեր և բուրգերի խաչմերուկներ Աբու Ռոաշում, Գիզայում, Աբուսիրում, Սակկարայում և Դահշուրում: Նա առաջինն է եղել, որ 1839 թվականին ուսումնասիրել է Սակկարայում գտնվող Ուսերկաֆի բուրգի ներսը՝ մուտք է գործել 1831 թվականին հայտնաբերված ավազակների փորած թունելով: Փերինգը կարծել է, որ բուրգը պատկանում է Ջեդկարեին: Բուրգն առաջին անգամ ճիշտ նույնականացրել է եգիպտագետ Սեսիլ Ֆերթը 1928 թվականին (չնայած Ֆերթը մահացել է 1931 թվականին, իսկ այնտեղ պեղումները վերսկսվել են միայն 1948 թվականին՝ Ժան Ֆիլիպ Լաուերի օրոք)։ Փերինգը բացել է  Կորացած բուրգի հյուսիսային մուտքը և գտել որոշ որմնանկարներ Դահշուրի մոտակա Կարմիր բուրգի ներսում, որոնք մինչ այսօր պահպանվել են։

Փերինգի աշխատանքի արդյունքն է նրա «Գիզաի բուրգերը» եռահատորյակը, որը հրատարակվել է 1839-1842 թվականներին։ Վայզը նաև հրապարակել է Փերինգի էսքիզները իր սեփական եռամաս աշխատության երրորդ հատորում։

## Ծանոթագրություններ

 
Կատեգորիա:1813 ծնունդներ
Կատեգորիա:1869 մահեր
Կատեգորիա:19-րդ դարի գիտնականներ
Կատեգորիա:Անգլիացի եգիպտագետներ
Կատեգորիա:Անգլիացի մարդաբաններ
Կատեգորիա:Բրիտանացի ճարտարագետներ
Ազադեհ Կիան

**Ազադեհ Կիան** (, ), իրանա-ֆրանսիացի գիտնական, սոցիոլոգիայի պրոֆեսոր, սոցիալական գիտությունների դեպարտամենտի տնօրեն և Փարիզի համալսարանի Գենդերային և ֆեմինիստական ​​հետազոտությունների կենտրոնի ղեկավար։ Նա ներառված է BBC-ի 100 կանանց ցուցակում։

## Կենսագրություն
Ազադեհ Կիանը ծնվել է 1958 թվականին։ 1987-1990 թվականներին Կիանը դասավանդել է քաղաքական սոցիոլոգիա Լոս Անջելեսի կալիֆոռնյան համալսարանում։ 

1995 թվականին տեղափոխվել է Ֆրանսիա, միացել է Նոր Սորբոն համալսարան-Փարիզ III-ի, այնուհետև՝ Փարիզ 8 Սեն-Դենի համալսարանի ֆակուլտետին: Նա իրանագիտության և մաղրիբի ուսումնասիրությունների փորձագետ է և գիտական ​​հետազոտությունների ազգային կենտրոնի իրանական լաբորատորիայի գիտաշխատող: 

Կիանի նշանավոր գործերից են՝ *Avoir vingt ans en Iran* (Alternatives, 1999), *Les femmes iraniennes entre islam État et famille* (Maisonneuve & Larose, 2002) և *La République islamique d’Iran: : de la maison du Guide à la raison d'État* (Michalon, 2005): 1996 թվականին նա հրապարակեց «*Des femmes iraniennes contre le clergé. islamistes et laiques pour la Premier fois unies*» հոդվածը *Le Monde Diplomatique*-ում, իսկ 2010 թվականին՝ «Իսլամական ֆեմինիզմը Իրանում. ենթակայության նոր ձև կամ գործակալության առաջացում» հոդվածը *Critique internationale* ամսագրում: 

Իր ստեղծագործություններում նա քննադատում է շարիաթը և դիտարկում է որպես սպառնալիք կանանց իրավահավասարության համար:

Servizio d’informatione religiosa (SIR)-ը նրան անվանել է «իրանական սփյուռքի ամենաշատ լսվող կին».

## Ակտիվություն
Ազադեհ Կիանը աշխարհի իրանական սփյուռքի այն կանանցից է, ում ամենահաճախն են դիմում՝ մեկնաբանելու իր հայրենի երկրում սոցիալական և քաղաքական փոփոխությունները:

Նա նկարագրեց Մահսա Ամինիի մահը որպես շրջադարձային պահ, որից հետո քաղաքացիական հասարակությունը բացահայտորեն հակադրվեց Իրանի իշխանություններին («Աննախադեպն այս բողոքի ցույցերի մեջ այն է, որ կանայք առաջնորդում են փոփոխությունները»): 2022 թվականի հոկտեմբերին Ազադեն որպես հրավիրված հյուր ելույթ ունեցավ Եվրոպական խորհրդարանում՝ Եվրոպական խորհրդարանի նախագահ Ռոբերտա Մեցոլայի հետ հանդիպումից հետո: Նա խոսեց *Les Echos Belgium*-ում Իրանում իշխանության թալիբանացման մասին: 2022 թվականի նոյեմբերին նա հայտարարեց, որ Իրանում ճգնաժամը հեղափոխություն է, որն ուղղված է ռեժիմի փոփոխությանը, և ոչ թե պարզապես քաղաքացիական հասարակության բողոք։

## Աշխատություններ
* Thiébaut, Azadeh. Secularization of Iran: a Doomed Failure? The New Middle Class and the Making of Modern Iran (Travaux et memoires de l’Institut d’Etudes iraniennes). Leuven: Peeters Publishers, 1998. 
* Thiébaut, Azadeh. Les femmes iraniennes entre islam, Etat et famille. Paris: Maisonneuve et Larose, 2002. 
* Eshraghi, Isabelle, Azadeh Thiébaut Thiébaut, and Seyyed E. Nabavi. Avoir 20 ans à Téhéran. Paris: Ed. Alternatives, 1999. 

## Ծանոթագրություններ

## Արտաքին հղումներ

 
Կատեգորիա:Իրանցի կանայք
Կատեգորիա:Իրանցի սոցիոլոգներ
Կատեգորիա:Իրանցի կին ակտիվիստներ
Կատեգորիա:Իրանցի ֆեմինիստներ
Մատս Վիֆեր

**Մատս Վիֆեր** (, ), նիդերլանդցի ֆուտբոլիստ, անգլիական «Բրայթոն ընդ Հոուվ Ալբիոն» ակումբի և Նիդերլանդների հավաքականի կիսապաշտպան:

## Ակումբային կարիերա
Ծագումով Բոռնեից է, ֆուտբոլ է խաղացել «ՌԿՍՎ Նեո» և «Տվենտե» ակումբների մանկական թիմերում։ 2018 թվականի հոկտեմբերի 30-ին «Տվենտեի» հիմնական կազմում նորամուտն է նշել «Նորդվեյկի» դեմ Նիդերլանդների գավաթի խաղում։ 2019 թվականի մարտի 8-ին Էրստեդիվիզիում նորամուտն է նշել «Թոփ Օսս» ակումբի դեմ խաղում։

2020 թվականի հունիսին ազատ գործակալի կարգավիճակով պայմանագիր է կնքել «Էքսելսիոր» ակումբի հետ։ Թիմում անցկացրել է երկու մրցաշրջան: 

2022 թվականի հունիսին տեղափոխվել է «Ֆեյենորդ»՝ կնքելով քառամյա պայմանագիր։ 2022 թվականի սեպտեմբերի 8-ին ակումբի կազմում նորամուտն է նշել «Լացիոյի» դեմ  ՈՒԵՖԱ-ի Եվրոպա լիգայի խմբային փուլի խաղում։ Երեք օր անց «Սպարտայի» դեմ խաղում նորամուտն է նշել Նիդերլանդների ֆուտբոլի առաջնությունում։

2024 թվականի հուլիսի 5-ին տեղափոխվել է անգլիական «Բրայթոն ընդ Հոուվ Ալբիոն»՝ կնքելով հնգամյա պայմանագիր։

## Կարիերա հավաքականում
2023 թվականի մարտին ստացել է առաջին հրավերը Նիդերլանդների հավաքական՝ Եվրո-2024-ի ընտրական փուլի՝ Ֆրանսիայի և Ջիբրալթարի հավաքականների դեմ խաղերի համար։ 2023 թվականի մարտի 27-ին նորամուտն է նշել ազգային հավաքականում՝ մեկնարկային կազմում հանդես գալով Ջիբրալթարի դեմ խաղում։

## Վիճակագրություն
### Հանդիպումներ Նիդերլանդների հավաքականի կազմում

**Ընդհանուր՝ 7 խաղ /1 գոլ, 4 հաղթանակ, 0 ոչ-ոքի, 3 պարտություն:**

## Նվաճումներ
**«Ֆեյենորդ»**

* Նիդերլանդների չեմպիոն՝ 2022/23
* Նիդերլանդների գավաթի գավաթակիր՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте ФК «Фейеноорд»
* Профиль футболиста на официальном сайте Эредивизи

Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Էքսելսիոր Ռոտերդամի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի կիսապաշտպաններ
Հաջ Սալեհ Համամ

**Հաջ Սալեհ Համամ** (, ) պատմական համամ, որը գտնվում է Իրանի Սեքեզ քաղաքում: Այն պատկանում է Սեֆյան - Զանդյան ժամանակաշրջանին և գտնվում է քաղաքի հին մասում՝ Սեքեզի բազարում։ Այս պատմական շինությունը 2000 թվականի նոյեմբերի 7-ին 2830 թվով գրանցվել է որպես Իրանի ազգային հուշարձաններից մեկը։

## Կառուցվածք
Այս համամը ամբողջական հավաքածու է, որն ունի հին բաղնիքի բոլոր հատկանիշները և ներառում է տարբեր հատվածներ, ինչպիսիք են բինեհը, սարբինեն, ջերմատունը, գանձարանը, մասնավոր մասերը, տոննա պահեստը (լոգանքի վառելիքի բաք), ջրի և կոյուղու համակարգ։ Այս բաղնիքը թվագրվում է Սեֆևյան դարաշրջանին, սակայն դրա որոշ հատվածներ կցվել են շենքին Զանդիայի ժամանակաշրջանում և իրականում Սաքեզ քաղաքում մնացած ամենահին բաղնիքն է և Քուրդիստանի նահանգի ամենահին համամներից մեկը: Լոգանքի ինտերիերը, ինչպես պատմական բաղնիքների մեծ մասը, ունի կրաքարե ծածկ՝ տարբեր նախշերով, այդ թվում՝ որսի տեսարաններ, թևավոր հրեշտակներ և երկրաչափական մոտիվներ։ Տանիքի ու պատերի շրջանակն ու կրաքարը, սյուների փորագրությունը շենքի զարդերն են։ Բաղնիքի սյուները քարից են, երեք մասից և ութանկյուն։ Յուրաքանչյուր գմբեթի կենտրոնում գտնվող լուսարձակներն արտաքին լույսն ուղղում են լոգարանի միջավայր։

## Պատկերասրահ

Պատկեր:HajSalehBath2.jpg|alt=View of the dome from the inside|Գմբեթի տեսքը ներսից
Պատկեր:HajSalehBath3.jpg|alt=interior view|ներքին տեսք
Պատկեր:حمام-حاج-صالح.jpg|alt=Interior view from another angle|Ներքին տեսքը մեկ այլ տեսանկյունից
Պատկեր:HajSAlehBath1.jpg|alt=Paintings on the wall|Նկարներ պատին


## Ծանոթագրություններ

Կատեգորիա:Իրանական ճարտարապետություն
Կատեգորիա:Իրանի հնագիտական վայրեր